钦定古今图书集成/明伦汇编/官常典/第716卷 > 陆闲
## 钦定古今图书集成/明伦汇编/官常典/第716卷 > 陆闲

按《苏州府志》：“闲字遐业，慧晓兄子。有风概，不苟合，仕
至扬州别驾。明帝崩，闲谓所亲曰：‘宫车晏驾，百司将
听冢宰，主上地重才弱，难将至矣’。因感心疾，不复预
州事。永元末，刺史始安王遥光据东府作乱，或劝去
之，闲曰：‘吾为人吏，何可逃死’。台军攻陷城，闲以纲佐
被收，尚书令徐孝嗣启闲不豫逆谋，未及报，徐世标”
害之。